Albert Arnold Gore Jr. (lair 31 Maret 1948 ing Washington, D.C.) iku pulitikus Amérika Sarékat sing mengku kalungguhan minangka wakil présidhèn angka 45 ing mangsa pamaréntahan Présidhèn Bill Clinton, wiwit taun 1993 nganti 2001. Ing taun 2000 dhèwèké maju sajeroning pamilihan présidhèn AS nanging dikalahaké déning George W. Bush sajeroning sawiji pemilu sing ketat banget lan kontroversial. Gore duwé gunggung swara pemilih paling akèh, nanging ora kapilih minangka Présidhèn AS amarga kalah saka Bush sajeroning cacahing swara èlèktoral.